Akin i wselqef
D tameddit n wass, rziɣ ɣer wasif i wakken ad waliɣ cbaḥa n igenni, ad ssleɣ i ṣṣut-is xas ma yella tasusmi tezzuzun itran. Dɣa qqimeɣ ɣef yiwen weẓru, rriY iḍarren-iw deg waman. Refdeɣ allen-iw s igenni… I yecbeḥ yiṭij m’ara yeYli i wakken as yeǧǧ amḍiq-is i leḥmuregga n tmeddit; i cebḥen yefrax mi ara tturaren deg rebbi-s, ur ẓriY ara isemawen-nsen, maca ur d-clieeY ara, axater yak walaY cbaḥa-nsen, dayen kan id-iyi rḥan. Isem d lqefs bbuzal yetteksen cbaḥa i tYawsiwin…
MedleY allen-iw, sliY ṣṣut n usigna, ṣṣut n ucelyaḍ-nni asemmaḍ mi ara yesluffu i weglim-iw... CaxeY akken cwiṭ, xemmeY dYa Yef umerraḥ axelwi, win yettḥewwisen i yiman-is n yiwen akken umaru, xemmeY Yef asmi lliY d tacawrart, mi ṭṭafareY iṭṭij s wallen mara iYelli deg Umalu, taferka-nneY.
Allen-iw medlent i wakken ad-ssleY i wul-iw, ad ssleY i leḥzen d ṭlam it-izedYen seg’mi i teǧǧa leḥmurga tebrek n yiṭij...
Seg asmi id nebda tikli, d asawen i aY d-yettmagaren. Yal yiwen akken id-t-yettali, d iswi it yeddeggiren. Amzun yal wa yettali adrar, aẓru Yef weerur-is, ad yettali cicwi, diddac diddac, s nhati, s usfaglat, tikwal ad as-d-yeYli weẓru-nni dYa ad yuYal timendeffirt i wakken diYen ad tid-yessali...
D tagi i d tudert-nneY: Nbennu, iYelli, nessalay xas tebeed tizi... Yal wa s usawen-is, yal wa s weẓru-is, yal wa s wallu-ines...ma d kem a Dihya, dayen tesserseḍ taeekkemt i tbbubeḍ acḥal aya...
Nek yidem, nemlal di talsa di Talsaẓrit
SliY i nnehta-m taneggarut, nnehta-nni txulef nhati tiyaḍ. Nnehta-nni n ṛwaḥ mbaɣir tuɣalin, n ubeqqay i sslam i tudert, nnehta nni mi tebḍiḍ d terwiht, mi feṛqen ibarden d wayen im d-yezzin, nnehta n usḥissef ɣef wemḍiq i teǧǧiḍ deg wexxam, di taddart, ger temdukal d yemdukal, di tmurt, ger wid i kem iḥemmlen, i tḥemleḍ, i yḥemlen tira-m, d win iwumi tezziḍ ul d tasa. Nnehta-nni taneggarut n usgunfu di talwit.
Dɣa din din ahat iɛedda-d lexyal, udem n yemma-m ger wallen-im, i tikkelt taneggarut, ahat twalaḍ acmumeḥ-ines, amzun d ticraḍ ɣef lḥiḍ n tumyilt neY d izir (rayon) n tafat anda kulci d aberkan... Ah a tameddakelt, ahat tessarmeḍ limer ad as-tiniḍ, a-kem ter teg urebbi-s am llufan, i wakken am d-tezzem allen, i wakken ad as tiniḍ ayen akk yettḥulfu wul-im ɣer tama-s, ad as-tiniḍ :
“A yemma, tifeḍ akk tilawin, tifeḍ akk tiyemmatin ...
A yemma, ur ttarra ugur i wul-im, ur d iyi-tettxasseḍ kra, ur d kem cuḥneY
deg acemma… ferḥeɣ imi d kem id yemma, ur ttru fell-i, ass-a ul-iw ad
yennefsusi. D lawan ad inigeY. ĞǧiY-am lehna…”
dihya-lwiz.jpg
Nekk yid-m, d yiwet n tsuta.
Tasuta-nteY d tasuta id yekren deg Yeblan, i yedren di lḥif n yiwet tmurt id as-yeksen azal i wemdan, i yeseeddan temẓi-s di teecrett anida uzlen idammen, anida mmezlent teqcicin, ggujlent tullas, ggujlen warrac imecṭaḥ, anida lmut tuYal tettidir ger-aneY, tleḥḥu, tettneffis, tettaddam lerwaḥ n yiwen yiwen yal ma ar a bYun yeedawen n tudert. Nettwali imeṭṭawen, idammen d wid yemmuten deg isallen n yal-ass ...
Nekker-d deg waya, nekker-d di tugdi, anida isura n tugdi d rrehba nettwali-ten yal ass, nettwali-ten mebla lexlaṣ, mebla tiliẓri! Lmut tuYal d tislit n yiṭij!
Tasuta-nteY ur turar ara am tiyiḍ, ur tezha ara am tiyiḍ. D tasuta i wumi bYan ad ksen iles, i wumi skadben widen yeṭṭfen taqacuct… widen iYilen ssnen Rebbii… D tasuta i wumi bYan ad ksen tirga d usirem, tin i wumi selsen snasel d afzim n tlelli.
Nek yid-m, d tilawin.
D tilawin i yumnen s tirga-nsent. D tilawin ur nerri tilas i yiswi-nsent. D asirem i wumi meqret tgelda i terriḍ d talaba-inem. CubeY-kem Yer tizerzert-nni taweḥcit yettnadin Yef temda di tlemmast n ṣṣeḥra, ur tugad lesrar-is, ur tugad aYamac-is. Tebbiḍ abrid werǧin wwint tiyaḍ: Tluleḍ-d d tameṭṭut i wakken ad tilliḍ d tigejdit, d taeessast Yef wayen i nesea d ayla-nneY, i aY d ǧǧan lejdud-nneY. S wul zeddigen ḥninen ad tarreḍ talaba Yef yergazen id am d-yezzin, ama d baba-m neY d gma-m d win i wumi tefkiḍ tasarut n wul-im. D tameṭṭut i yekkaten Yef tmeṭṭut fiḥel ma tdegger tilisa n tirrugza n wergaz.
D tameddakelt n tasa
Ah a tameddakult, ẓriY tettruḍ m’ara twaliḍ wiyaḍ ttrun, ẓriY tasa-m tneddef yal m’ara tesleḍ s ineẓman n wiyaḍ. Deg imi-im yezga wecmumeḥ wama deg wallen-im, yettquddur leḥzen d imeṭṭi. Xas ma aseḍsu-inem irreffed asalas, tamuYli-im d tamuYli n jeǧǧigt m’ara yeYli yiṭṭij tameddit. Di tudert-nneY anida wa yewwet wa, wa yeedem wa, wa yessexnunes wa, wa yexdee wa, wa yenYa wa. Tudert anida bu nniyya yettwaYdar s deffir sYur wid iḥemmel. D annect-a akk i kem id yessenṭaqen, id yessenṭaqen imru-inem.
D tameddakelt n yimru
Tira-m d afus yesluffuyen i lǧerḥ, deg-s ddwa, deg-s cfawat yettawin tafat i yal allaY yettwarzen s tatut. Tettsenniḍ imeslayen am teeqqucin, yiwen yiwen, ttruḥun-d seg wul-im, yessif-iyi-ten wallaY-im tebniḍ-asen cbaḥa deg igenni n yal lebYi.
Nemlal di tusna, deg unadi
Tebbiḍ-d yiwen webrid ur neshil ara, yezzi, yenneḍ am usaru xas ma yella akin leetab tella talwit n lYella uxeddim. Abrid n tmusni talqayant Yezzif, d win i yettawin lweqt, sber, tebYest, d waṭṭas n usaeef. Teseid acqirrew acku teẓriḍ kullec d asayes.
D tameddakelt n tirga
Tleqmeḍ targit, tleqmeḍ, tettseggideḍ tafat, i wakken ahat ad teqeed teswaet deg yiwet n tizi anida neqḍen tamuYli Yer ugemmaḍ. Tebdiḍ-d abrid meqren, telḥiḍ-d deg-s, turiḍ, tnudaḍ, tessarmeḍ, tḥemleḍ, tenniḍ-d ayen ikem iqerḥen, ayen ikem iceYben.
Nemlal di temẓi
Ussan n temẓi ttazalen, kem teseeddaḍ-ten ger 4 leḥyud, tikwal s yimru d tezmamt, tikwal s uselkim. Temẓi-m teseddaḍ-tt ger yedlisen, di temkarḍiyin.
Anagi-inem mačči ger tmura maca ger imeslayen it senniḍ s tayri-m, neY ger yezwilen neɣ yemḍanen akked tisemsal n uxeddim-im di tusna. Teqqareḍ-as, ad fkeY akk ayen yellan di tezmert-iw, akk-a, i wakken ad selkeY ayen id bdiY, ad ssiwḍeY Yer yisew-iw, ad yeffeY leeteb Yer tafat...
Dihya, teǧǧiḍ-d Yer deffir tamsirt i tsuta-inem, i telmeẓyin i yerran ulawen-nsent d irebbi d leḥbs i tirga d tiktiwin-nsent. Ayen i tebdiḍ, ayen id teǧiḍ d asafu ara yetturebten imi isufa n tidet d tezdeg ur ten yessexsay waḍu n tatut.
Wama Ssurfaɣ, nettaeraḍ i wakken ad necmumeḥ i wakken am neddu di lebYi wama tasa tceqqeq...
Nemlal di tirga, di tlelli, deg usirem, di tayri, d tameddakelt n wul !
Sgunfu di talwit igenwan
Sabrina Azzi
Vous devez être connecté pour lire la suite de cet article.
Connectez-vous ou inscrivez-vous si vous n'avez pas encore de compte.
- ‹ Précédent
- Au hasard
- Suivant ›
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ltz_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn scn_Latn fra_Latn fra_Latn fra_Latn fra_Latn fra_Latn